Okans Buruks

Okans Buruks (; dzimis  Stambulā) ir turku futbola treneris un bijušais futbolists. Pašlaik ir Turcijas Superlīgas kluba Stambulas "Galatasaray" galvenais treneris. Spēlējis pussarga pozīcijā, pārstāvējis Turcijas klubus Galatasaray, Beşiktaş un Başakşehir, kā arī Itālijas komandu Milānas "Inter", spēlējis Turcijas izlasē. 

 Futbolista karjera 
Spēlētāja karjeru sāka Stambulas "Galatasaray". Desmit gadu laikā, ko pavadīja šajā klubā, sešas reizes kļuva par Turcijas Superlīgas čempionu, 2000. gadā uzvarēja UEFA kausa izcīņā. Tajā pašā gadā ar Galatasaray izcīnīja arī UEFA Superkausu, ar 2:1 pieveicot Madrides "Real", Buruks tika atzīts par spēlēs labāko spēlētāju.

2001. gadā pievienojās Itālijas A sērijas klubam Milānas "Internazionale". Tajā aizvadīja trīs sezonas. 2004. gada atgriezās Turcijā un kļuva par Stambulas "Beşiktaş" spēlētāju. 2006. gadā šī kluba rindās uzvarēja Turcijas kausa izcīņā. Pēc tam atgriezās savā pirmajā klubā Galatasaray un 2008. gadā vēlreiz kļuva par Turcijas čempionu. Karjeras noslēgumā pārstāvēja Stambulas "Başakşehir" vienību.

Turcijas izlasē debitēja  FIFA Pasaules kausa kvalifikācijas spēlē pret Sanmarīno. Pārstāvējis izlasi 2000. gada Eiropas čempionātā, kad grupu turnīra spēlē pret Itāliju guva savus pirmos vārtus izlases labā. Tie bija arī pirmie Turcijas izlases vārti Eiropas čempionāta finālturnīros. Spēlējis arī 2002. gada FIFA Pasaules kausā un izcīnīja trešo vietu. Izlases rindās aizvadījis 56 spēles un guvis astoņus vārtus. Pēdējo spēli izlasē aizvadīja 2010. gada maijā pret Čehiju.

 Trenera karjera 
Pēc spēlētāja karjeras beigām kļuva par treneri. No 2011. līdz 2013. gadam bija trenera asistents Turcijas izlasē. Par pirmo klubu, kur Buruks bija galvenais treneris, kļuva Elazığspor. Vēlāk vadījis arī Gaziantepspor, Sivasspor un Göztepe. 2018. gadā ar Akhisarspor uzvarēja Turcijas kausa izcīņā. Vēlāk bija Çaykur Rizespor galvenais treneris, bet 2019. gada jūnijā uzņēmās Stambulas "Başakşehir" vadību. 2019.—2020. gada sezonā Buruka vadībā klubs izcīnīja pirmo Turcijas čempiontitulu tā vēsturē.

2022. gada jūnijā tika iecelts par Stambulas "Galatasaray" galveno treneri. 2023. gadā uzvarēja gan Turcijas Superlīgā, gan kausa izcīņā, bet 2024. gadā pievienoja vēl vienu Turcijas Superlīgas čempiontitulu. 2024. gada jūnijā pagarināja līgumu ar Galatasaray vēl uz divām sezonām.

 Sasniegumi 
 Kā spēlētājam 
Galatasaray
 UEFA kauss: 1999—2000
 UEFA Superkauss: 2000
 Turcijas Superlīga: 1992—93, 1993—94, 1996—97, 1997—98, 1998—99, 1999—2000, 2007—08
 Turcijas kauss: 1992—93, 1995—96, 1998—99, 1999—2000
 Turcijas Superkauss: 1993, 1996, 1997

Beşiktaş
 Turcijas kauss: 2005—06

Turcijas izlase
 FIFA Pasaules kauss, 3. vieta: 2002

 Kā trenerim 
Galatasaray
 Turcijas Superlīga: 2022—23, 2023—24
 Turcijas Superkauss: 2023

Başakşehir
 Turcijas Superlīga: 2019—20

Akhisarspor
 Turcijas kauss: 2017—18

 Atsauces 

 Ārējās saites 

Kategorija:1973. gadā dzimušie
Kategorija:Stambulā dzimušie
Kategorija:Turcijas futbolisti
Kategorija:Turcijas izlases futbolisti
Kategorija:Stambulas "Galatasaray" spēlētāji
Kategorija:Milānas "Internazionale" spēlētāji
Kategorija:Stambulas "Beşiktaş" spēlētāji
Kategorija:Stambulas "Başakşehir" spēlētāji
Kategorija:2000. gada Eiropas čempionāta futbolā spēlētāji
Kategorija:2002. gada FIFA Pasaules kausa spēlētāji
Kategorija:Turcijas futbola treneri